Langham eraikina

Langham Eraikina Manhattaneko (New York) apartamentu-eraikin bat da, Central Park Westen zehar dagoena. Lursaila 15 urte baino gehiagoz eraiki gabe egon ondoren, 1905 eta 1907 bitartean eraiki zen eraikina. 2 milioi dolar kostatu zuen eraikuntzak, eta garai hartan erosotasun modernoak izan zituen egiturak, hala nola apartamentu bakoitzean izotza izatea. Eraikina Bigarren Inperioaren estiloan diseinatu zuten Clinton and Russell arkitektoek.

1902an, Langham dagoen jabetza, Clark familiarena zen, aldi berean, Dakota eraikin ospetsuaren jabea zena.

Gaur egun Central Park Westeko 135. zenbakian dago Langham, eta West 73 eta West 74 kaleen arteko eremua hartzen du.
Lekua hutsik egon zen Clark familiak 1902an saldu zuen arte. Hasieran, jabetza ez zen saltzen, ezohiko murrizketa bat zegoelako; eraikitako eraikin bakar batek ere ezingo zuen Dakotaren altuera gainditu, justu ondoan kokatua. 

Gunea Abraham Boehm-ek eta Coon Lewis-ek erosi zuten, baina 1904 arte hutsik egon zen. Clinton and Russell Arkitektoek, Boehm eta Coon-entzat lan egiten zutenak, eraikinaren planoak aurkeztu zituzten 1904an, 2 milioi dolarreko eraikuntza izango zuena. 

1906ko irailean, azken ukituak eman zizkioten, eta, azkenean, Langham guztiz amaitu zuten, eta 1907an ireki zituzten alokairurako ateak.

Urte hartan eraikina eraikita zegoenean, bere pisuak hilean 500 dolarretan alokatzen ziren, eta errentari aberats eta arrakastatsuak erakarri zituen hasieratik. Irving Bloomingdale, denda ospetsuaren sortzailearen semea, Langhamera joan zen bizitzera denda inauguratu zenean. Isadore Saks Majestic-etik Langham-era joan zen Joseph semearekin. Martin Beck, Orpheum Theater kateko burua, beste egoiliar garrantzitsu bat izan zen hasiera haietan. 

2006an jarri zuten salgai eraikina, eta New York Sun egunkariko idazle batek 600 milioi dolarreko prezioa kalkulatu zuen.

 Arkitektura 
Eraikina Bigarren Inperioaren estilo frantsesean diseinatu zuten Clinton and Russell arkitektoek, Abraham Boehm eta Coon Lewisentzat lan egiten zutenak.

 Garrantzia 
Langham-a Central Park West-eko Barruti Historikoari jabetza laguntzaile gisa katalogatu zen, 1982ko azaroaren 9an Ameriketako Estatu Batuetako Leku Historikoen Erregistroaan sartu zenean.
Upper West Side Barruti Historikoaren parte ere bada.

 Erreferentziak 

 Kanpo estekak 

Kategoria:1907an amaitutako eraikinak